Faaberg A-lag hadde sin storhetstid på 80-tallet med 2. divisjonsspill (1985–1990), samt to kvartfinaler og én semifinale i Norgesmesterskapet. Mest kjent er semifinalen mot Vålerenga i 1985 for et fullsatt Bislett (3-3). Omkampen endte 4-1 til Vålerenga på Jorekstad. Faaberg var i kvartfinalen i NM mot Viking i 1989 (tap 2-3). Mest kjente spillere er Petter Belsvik, Helge Grønlien, Morten Bakke, Joachim Sørum, Kai Ole Haugstad, Arne Linn, Rune Osvold, Jon Inge Høiland, David Hanssen, Thorbjørn Evensen, John Aavik, Anders Gjestvang, Jan Madsen og Per Madsen og Arnstein Hammershaug.